als_Latn dik_Latn tur_Latn
Prishtinë, 29 maj 2014 – Nënkryetari i PDK-së, Memli Krasniqi ka reaguar ndaj një deklarate të kryetarit të Bordit të Trustit Pensional, Ymer Havollit, rreth investimit të kursimeve të Trustit në Kosovë.
“E lexova një deklaratë të Ymer Havollit, i cili ka të drejtë kur thotë që korniza aktuale ligjore e kufizon mundësinë e përdorimit të Trustit për Fondin e Punësimit. Mirëpo, ish punëtori i Isa Mustafës në Riinvest ‘harron’ të tregoj që Kuvendi i Kosovës ka autoritetin kushtetues për të bërë ndryshimet e nevojshme ligjore për ta jetësuar projektin tonë të Fondit të Punësimit”, shkruan Krasniqi në Facebook.
Sipas tij, “prej se është shpallur Fondi i Punësimit, është bërë e qartë që do të bëjmë plotësimet dhe ndryshimet e nevojshme të ligjeve ekzistuese dhe reforma legjislative të posaçme për ta mundësuar këtë fond jetik për zhvillimin ekonomik të vendit tonë”.
als_Latn als_Latn als_Latn